b'\n_START_ARTICLE_\nDanny Ings\n_START_SECTION_\nSeurajoukkueura\n_START_PARAGRAPH_\nIngs on AFC Bournemouthin kasvatti. H\xc3\xa4n edusti seuran edustusjoukkuetta vuodet 2009-2011. Vuonna 2010 Ings k\xc3\xa4vi lainalla Dorchester Townissa, joka pelasi Conference Southissa. Elokuussa 2011 Ings siirtyi Englannin Mestaruussarjassa pelanneeseen Burnley FC:hen. Kaudella 2012-2013 h\xc3\xa4nest\xc3\xa4 tuli seuran ykk\xc3\xb6shy\xc3\xb6kk\xc3\xa4\xc3\xa4j\xc3\xa4 Jay Rodriguezin siirrytty\xc3\xa4 Southampton FC:hen. Ings valittiin Mestaruussarjan kauden 2013-2014 pelaajaksi h\xc3\xa4nen pelattuaan hienon kauden Burnleyn noustua Valioliigaan. Ingsin ensimm\xc3\xa4inen valioliigamaali tuli lokakuussa 2014 Evertonia vastaan. Kaudella 2014\xe2\x80\x932015 Ings teki 35 pelaamassaan ottelussa 11 maalia, mutta Burnley putosi takaisin Mestaruussarjaan._NEWLINE_Kes\xc3\xa4kuussa 2015 Ings siirtyi Valioliigan Liverpool FC:hen. H\xc3\xa4n debytoi seuran paidassa elokuussa 2015 West Ham Unitedia vastaan. Avausmaali syntyi seuraavassa kuussa Norwich City\xc3\xa4 vastaan.\n_START_SECTION_\nMaajoukkueura\n_START_PARAGRAPH_\nIngs pelasi Englannin alle 21-vuotiaiden jalkapallomaajoukkueessa 13 ottelua vuosina 2013\xe2\x80\x932015. Noissa otteluissa syntyi nelj\xc3\xa4 maalia. Vuoden 2015 ik\xc3\xa4luokan EM-kilpailuissa Ings pelasi kolmessa ottelussa.'